Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 688

3. Biológiai rendszerek A VII. fejezetben részletezett biológiai rendszerek ellátásával, elhelyezésével és elkülönítésével kapcsolatban értékelendő szempontokon kívül a GLP felügyelőnek a következőket kell ellenőriznie: 3.1. azonosak-e a vizsgálati rendszerek a vizsgálati tervben leírtakkal; 3.2. gondoskodtak-e a vizsgálati rendszerek megfelelő azonosításáról; 3.3. ha szükséges, illetve alkalmazható, a vizsgálatok teljes időtartama alatt megfelelően gondoskodtak-e a kísérleti állatok egyedi azonosításáról, feltüntették-e a szükséges adatokat a kísérleti rendszerek ketreceinek és tartályainak címkéin; 3.4. megfelelően különválasztották-e az ugyanazon állatfajon (vagy biológiai rendszeren) más vegyületekkel végzett vizsgálatokat; 3.5. gondoskodtak-e a különböző állatfajok (vagy biológiai rendszerek) megfelelő, térbeli és időbeli elkülönítéséről; 3.6. a vizsgálat során felhasznált biológiai rendszereket a vizsgálati tervben vagy a szabványműveleti előírásokban megjelölt körülmények (hőmérséklet, fény/sötétség ciklusos váltakozása) között tartják-e; 3.7. a biológiai rendszerek sajátosságainak megfelelően dokumentálják-e a rendszerek beszerzésével, kezelésével, elhelyezésével és elkülönítésével, továbbá ellátásával és egészségvizsgálatával kapcsolatos adatokat; 3.8. rögzítik-e írásban az állatok vagy a növények vizsgálatának, karanténba helyezésének, morbiditásának és mortalitásának, viselkedésének, betegségeinek és azok kezeléseinek adatait; 3.9. gondoskodtak-e a vizsgálati rendszerek megfelelő megsemmisítéséről a vizsgálat befejezését követően. X. Kísérleti és összehasonlító-anyagok

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes